Bufumu bwa Lesa bo bu Ka?
Mwakonsha kukumbula’mba . . .
buji mukachi ka muchima wenu nyi?
ñambilo ya kifwanyikizho nyi?
inyi kafulumende wa mwiulu?
BAIBOLO WAAMBA’MBA
“Lesa wa mwiulu ukaleta bufumu bo bakabula konauna.”—Danyela 2:44.
‘Betupa mwana wa mulume; kabiji bakamupa bundamakyalo.’—Isaya 9:6.
KWITABILA BINO BYAMBO KUKEMUKWASHA MU BWIKALO BWENU
Kafulumende wawama ukemukwasha kumwenamo byawama.—Isaya 48:17, 18.
Mu ntanda ipya, bantu bakekala na butuntulu bwa mubiji bwalumbuluka kabiji bakekala balusekelo. —Lumwekesho 21:3, 4.
ABYA TWAKONSHA KWITABILA BYAMBO BIJI MU BAIBOLO NYI?
Bintu bibiji byakonsha kwitulengela kwitabila:
Yesu waubilenga bikoba Bufumu bwa Lesa. Wafunjishe baana banji ba bwanga kulomba’mba Bufumu bwa Lesa bwiye kabiji amba bube kyaswa muchima wa Lesa pano pa ntanda. (Mateo 6:9, 10) Byaubile Yesu bimwesha’mba Lesa ukakumbula ino milombelo.
Yesu byo ajinga pano pa ntanda wajishishe bajinga na nzala, wabukile bakolelwe kabiji wasangwile bafu! (Mateo 15:29-38; Yoano 11:38-44) Yesu mfumu wa mu Bufumu bwa Lesa waubile bintu bimo Bufumu byo bukobila bangikazhi.—Lumwekesho 11:15.
Bintu bibena kumweka mu ntanda byamweshatu patoka’mba Bufumu bwa Lesa katataka bwiye. Yesu waambijile jimo amba Bufumu saka bukyangye kuleta mutende pano pa ntanda, mu ntanda mukekala makondo, bipowe bya nzala ne bitentanshi.—Mateo 24:3, 7.
Bino byonse tubena kwibimona ano moba. Onkao mambo twakonsha kuswa’mba Bufumu bwa Lesa katatakatu bukafumyepo ano onse makatazho.
KYO MWAKONSHA KULANGULUKANGAPO
Tukekalanga byepi kimye kikalamanga Bufumu bwa Lesa?
Buno bwipuzho bwakumbulwa mu Baibolo mu SALAMO 37:29 ne ISAYA 65:21-23.
bem_Latn cjk_Latn cjk_Latn cjk_Latn lua_Latn bem_Latn bem_Latn bem_Latn bem_Latn bem_Latn bem_Latn bem_Latn lua_Latn bem_Latn bem_Latn bem_Latn bem_Latn lug_Latn bem_Latn bem_Latn